Document ID: /roh_data/filtered/fineweb-2-filterrobots_roh.jsonl.gz/9977

2016 era l'uniun «Cuminonza romontscha Flem» curt avant sa schliar. A la radunanza generala aveva la suprastanza partenta gia tschentà la dumonda da schliar l'uniun sin la glista da tractandas. Quai malgrà che l'uniun aveva anc 70 commembers e n’aveva era betg problems finanzials.
La radunanza generala ha dentant elegì ina nova suprastanza e dapi lura ha l'uniun survegnì nov schlantsch.
Uschia datti sairas da discurrer rumantsch, sairas da gieus nua ch'i vegn era dà troccas, sairas da chant, excursiuns e novs servetschs divins per rumantsch. Era ina nova pagina d'internet è vegnida creada.
Tut quellas activitads han dà il davos onn nov schlantsch a l'uniun ed il dumber da commembers è creschì tenor il president Hans-Peter Meiler da 70 sin circa 90 persunas.
RR actualitad 11:00